Phaneroptera falcata

Phaneroptera falcata Tettigoniidae familiako ortopteroa da. Europa guztian ohiko matxinsalto espeziea da, bai eta Errusian, Iranen, Txinan eta Korea ekialdean. Euskal Herrian ere aurkitzen da.

 Taxonomia 
Nikolaus Poda von Neuhaus austriar entomologoak deskribatu zuen 1761. urtean. Espeziearen falcata izenak "igitai itxurakoa" esan nahi du, emearen obopositoreak duen itxura hori baita.

Phaneroptera nana espeziearen oso antzekoa da, hura ordea Iberiar penintsularen hegoaldean aurkitzea da ohikoena.

 Deskribapena 
12-18 milimetro arteko luzera du. Antenak oso luzeak dira, gorputza bera baino lau aldiz luzeagoak. Aurreko hegalak atzekoak baino luzeagoak dira eta atzeko femurren belaunetaraino iristen dira. Kolore berde bizia du eta gorputz guztian zehar puntu ugari ditu barreiaturik.

Arraren zerkoak luzeak dira eta barnerantz kurbaturik daude. Emearen obopositorea zabala da eta igitai itxura du.

 Habitata 
Sasi artean aurkitzen da, itsasoaren mailatik hasi eta 1.200 metrotako altueraraino. Landarejalea da, landare-zorriak ere jaten ditu.

 Bizi zikloa 
Helduak ekaina eta azaroa artean ikusten dira. Emeak hostoetan jartzen ditu arrautzak, ala gainaldean ola azpialdean. Arrautza gisa igarotzen dute negua.

 Iruditegia 

 Erreferentziak 

 Kanpo estekak 

Kategoria:Tettigoniidae
Kategoria:Euskal Herriko ortopteroak